Antoofighter: Amukan Drakulat!

Antoofighter: Amukan Drakulat! (juga Antoo Fighter atau AntooFighter) merupakan sebuah filem aksi komedi Malaysia 2008 arahan Azizi "Chunk" Adnan ini ditayangkan di pawagam pada 27 November 2008.

Sinopsis

Kisah bermula apabila sekumpulan makhluk dan hantu-hantu dari zaman dahulu yang diketuai Drakulat Van Listerooy, kembali mengganas dan bermaharajalela di zaman ini selepas mereka terlepas dari kurungan dan tangkapan kumpulan Penentang Jembalang pada zaman dahulu. Drakulat (lakonan Awie) dan hantu-hantunya, Bajang (lakonan Soffi Jikan) seekor Iblis, Mistikus (Witch), Sarjan Algojo (Hantu Gigi), Maya (Pontianak), Siti Sunshine (Pontianak Pondan), Ozawa (Pontianak Korea), Chow Meng Nga (Hantu Cina), Togom (Hantu Hijau), Filius de Flamma (Hantu Api), Kartarakh (Hantu Biji Mata) telah mengembara dari tempat mereka terlepas ke Kuala Lumpur dan telah menawan Menara Kuala Lumpur dan dijadikan markas operasi mereka. Di situ mereka telah memulakan kekacauan dan kekecohan di ibunegara sehingga menyebabkan negara di tahap bahaya. Dalam masa yang sama, objektif Drakulat sebenarnya adalah untuk membebaskan "Lord Sharon" iaitu anak Syaitan ke dunia supaya mereka dapat bersama-sama menguasai dunia dan membebaskan kuasa kegelapan ke segenap alam maya. Oleh itu, Drakulat terpaksa mencari seorang gadis yang telah terpilih menerusi keturunan darahnya, iaitu "Delyla", di mana darahnya dipercayai mempunyai kuasa dan dapat dijadikan korban untuk dipersembahkan kepada "Lord Sharon" supaya dapat bebas ke bumi. Dalam pada itu, kehadiran kumpulan Drakulat dapat dirasai oleh Pak Din (lakonan Harun Salim Bachik) iaitu salah seorang Antoofighter terakhir pada zaman 50an. Antoofighter merupakan kumpulan rahsia yang telah wujud sejak bermulanya alam dan dunia dimana 5 orang manusia akan terpilih untuk menjaga dunia daripada kuasa kuasa jahat setiap 60 tahun.

Watak dan Perwatakan
Watak-watak utama dalam filem ini dibezakan dengan The Crescent Warriors dan The Council of Zion. The Crescent Warriors mewakili semua penentang antoo manakala The Council of Zion diwakili kumpulan antoo.

The Crescent Warriors

The Council of Zion

Pelakon Watak Kameo
 Jalaluddin Hassan
 Ruminah Sidek
 Osman Kering
 Loloq

Penerbitan

Hampir 70% daripada filem ini menggunakan teknik Imej Janaan Komputer (CGI).

Rujukan

Pautan luar
 

Antoo Fighter
Filem adiwira
Filem aksi
Filem bahasa Melayu
Filem arahan Azizi Chunk Adnan